AGE มอบถุงยังชีพ 600 ชุด ช่วยภัยน้ำท่วม พื้นที่ “ต.แม่ลา-บางพระครู”
AGE มอบถุงยังชีพช่วยเหลือผู้ประสบภัยน้ำท่วมรอบคลังสินค้า อ.นครหลวง พื้นที่ ต.แม่ลา - ต.บางพระครู จ.อยุธยา จำนวน 600 หลังคาเรือน
AGE มอบถุงยังชีพช่วยเหลือผู้ประสบภัยน้ำท่วมรอบคลังสินค้า อ.นครหลวง พื้นที่ ต.แม่ลา - ต.บางพระครู จ.อยุธยา จำนวน 600 หลังคาเรือน
19 ต.ค. 2565

นางสาวปณิตา ควรสถาพร ผู้ช่วยกรรมการผู้จัดการ บริษัท เอเชีย กรีน เอนเนอจี จำกัด (มหาชน) หรือ AGE และ บริษัท เอจีอี เทอร์มินอล จำกัด นำทีมผู้บริหารและพนักงาน ส่งมอบถุงยังชีพในโครงการ “เอจีอี ใส่ใจ ห่วงใยชุมชน ช่วยเหลือผู้ประสบภัยน้ำท่วม รอบคลังสินค้าอำเภอนครหลวง ในพื้นที่ตำบลแม่ลา และตำบลบางพระครู รวม10 หมู่บ้านจำนวนกว่า 600 หลังคาเรือนที่ได้รับผลกระทบ เพื่อให้กำลังใจและช่วยเหลือบรรเทาความเดือดร้อนจากเหตุอุทกภัยของคนในชุมชน โดยมี นาย วิชาญ น้อยโต นายอำเภอนครหลวง คุณอธิภัทร ควรสถาพร ผู้ช่วยผู้จัดการฝ่ายอาวุโสคลังสินค้าและโลจิสติกส์ กำนัน ผู้ใหญ่บ้าน ผู้ช่วยผู้ใหญ่บ้าน ร่วมส่งมอบด้วย ณ ชุมชนตำบลแม่ลาและตำบลบางพระครู อำเภอนครหลวง จังหวัดพระนครศรีอยุธยา